王正道再遇竹冠輒和來韻見鄙愫二首  其二
作者：曹勛
朝代：宋

paragraphs: 先生有號復有官，不畏隆暑兼冬寒。
歸來山中侶松檜，無愧太上翔雲冠。
我比同庵有餘樂，雲山百好無一惡。
喜君宏度如容波，媿我大匏真濩落。
乃今漂流如無何，進退未果徒鎸磨。
夢魂游揚欲舞蝶，歸意浩蕩遄飛梭。
得歸沖嗇雖當侵伐後，一醉尚可同詠歸山歌。